भारतीय टीम के विकेटकीपर ऋद्धिमान साहा ने न केवल बल्‍लेबाजी बल्कि विकेटकीपिंग के अपने प्रदर्शन से भी क्रिकेटप्रेमियों का दिल जीता. भारतीय टीम की पहली पारी में साहा ने 67 रनों का योगदान दिया. श्रीलंका की दूसरी पारी के दौरान तो विकेट के पीछे उनकी चुस्‍ती-फुर्ती देखते ही बन रही थी. टेस्‍ट के तीसरे दिन उन्‍होंने शतकीय पारी खेलने वाले कुसल मेंडिस का लाजवाब कैच लपका. चौथे दिन भी उन्‍होंने अपने पास आए हर मौके को लपका. चौथे दिन आज साहा ने एंजेलो मैथ्‍यूज का कैच पकड़ा जबकि दिलरुवान परेरा की स्‍टंपिंग की.